அரசியல் கட்சி தொடங்கவேண்டும் என்று முடிவெடுத்து.. அந்த அறிவிப்புத் தேதிக்கு தயாரான சூழலில்தான் அவர்களுக்கு ஒரு பேரிடி காத்திருந்தது. கபிலன் வைரமுத்து ஒரு முக்கிய காவல் அதிகாரியால் அழைக்கப்பட்டு எச்சரிக்கப்பட்டதையும் அதேபோல மக்கள் அணுக்கப் பேரவையில் உள்ள அவரின் நண்பர்கள் மிரட்டப்பட்டதையும் கேட்கும்போது, அதிர்ச்சியாக இருக்கிறது. ‘யானைகள் வீழ்த்தப்படுவதைவிட, எறும்புகள் நசுக்கப்படுவதே இங்கு அதிகம்’ என்று சொல்லும் கபிலன் வைரமுத்துவின் வார்த்தைகள் வலிகள் நிறைந்ததாகவே இருக்கிறது.